Lapho esakaza ivangeli, uPawulu wahlupheka kakhulu. Isinqumo sakhe, umsebenzi awenza, ukholo lwakhe, ubuqotho, uthando, ukubekezela, nokuthobeka ngaleso sikhathi, nezimo eziningi zangaphandle azishiya, kwakuphakeme kunani bantu namuhla. Ukukubeka ngendlela enamandla nakakhulu, aninakho ukuhluzeka komqondo okujwayelekile! Aninawo ngisho unembeza noma ubuntu—kuningi enikuntulayo! Ngakho, isikhathi esiningi, endleleni eniphila ngayo, akukho ukuhluzeka komqondo okujwayelekile okutholakalayo, futhi alukho uphawu lokuzazi. Nakuba umzimba kaPawulu wahlushwa ukugula, wayelokhu ethandaza futhi efuna: Kuyini lokhu kugula—Wonke lo msebenzi ngiwenzele iNkosi, kungani kungangishiyi? Kungenzeka yini ukuthi iNkosi uJesu iyangivivinya? Ingabe ingishayile? Ukube ingishayile, ngabe ngifile manje, ngabe angikwazi ukuyenzela wonke lo msebenzi, futhi ngabe angikutholanga ukukhanya okungaka. Uyasibona nesinqumo sami. UPawulu wayehlale ecabanga ukuthi lesi sifo siyindlela uNkulunkulu amvivinya ngayo, ukuthi sasicindezela ukholo lwakhe namandla akhe—wayecabanga lokho. Eqinisweni, lesi sifo saqala ngesikhathi eshaywa iNkosi uJesu. Samenza wacindezeleka emqondweni, sasusa amandla amaningi esimo sakhe sokuvukela. Uma nizithola nisezimweni zikaPawulu, yini eniyoyenza? Ingabe isinqumo senu siyoba sikhulu kunesikaPawulu? Ingabe nihlupheka kakhulu kunaye? Lapho abantu namuhla bengenwa ukugula okuncane noma behlelwa isilingo esikhulu, ukuhlupheka kwabo kubashiya bekhathazeke kakhulu. Uma benivalelwe ebhokisini lezinyoni nangakhishwa, beningeke nibe nankinga, yonke into eniyidingayo okuwukudla nokuphuzwayo benizoyinikwa. Ukube bekungenjalo beniyofana nezimpisi. Ukuhlupheka okuncane noma ubunzima kuyinto enhle kini; ukube beninikwe isikhathi esincane sakho ngabe seniqulekile, futhi beningavikelwa kanjani? Namuhla, kungenxa yokuthi nijezisiwe, niqalekisiwe, futhi nahlulelwa, yingakho ninikwa isivikelo. Nivikelwa ngenxa yokuthi senihlupheke kakhulu. Ngale kwalokho, umuntu ngabe kudala awela enkohlakalweni. Izinto angizenzi zibe nzima kini ngenhloso—ukwakheka komuntu kunesisekelo esiqinile, futhi isimo sabanye abantu kufanele sishintshwe ngale ndlela. Namuhla, aninawo umqondo ohluzekile noma ukuziqapha njengoPawulu, futhi aninawo unembeza wakhe. Nihlale nifunwa ukufakwa ngaphansi kwengcindezi, futhi nihlale nifuna ukujeziswa nokwahlulelwa ukuze nivuse imimoya yenu. Ukujeziswa nokwahlulela izona zinto ezingcono ekuphileni kwenu. Futhi uma kunesidingo, kumele niphinde nibe yisijeziso sokufika kwamaqiniso; niyozithoba ngokuphelele lapho kuphela. Ngokwendalo yenu ngaphandle kwesijeziso nesiqalekiso, beningeke nivume ukugobisa amakhanda enu, beningeke nizehlise. Ngaphandle kwamaqiniso phambi kwamehlo enu, ubengeke ube bikho umphumela. Niphansi kakhulu futhi anilusizo lwalutho! Ngaphandle kwesijeziso nesahlulelo, bekuyoba nzima ukuthi ninqotshwe, futhi bekuyoba nzima ukuthi kucindezelwe ukungalungi nokungalaleli kwenu. Isimo senu esidala singene sajula. Ukube benibekwe esihlalweni sobukhosi, beningeke nikwazi ukuphakama kwamazulu nokujula komhlaba, ingasaphathwa eyokuthi naniphokophelephi. Anazi nokuthi navela kuphi, ngakho ningamazi kanjani uMdali? Ngaphandle kwesijeziso esenziwe ngesikhathi nesiqalekiso sanamuhla, izinsuku zenu zokugcina ngabe kade zafika. Lokho akusho lutho ngomphumela wenu—akukho yini lokho ngisho engozini enkulu? Ngaphandle kwalesi sijeziso esifika ngesikhathi nesahlulelo, ubani owaziyo ukuthi ngabe inkani yenu isingakanani, ubani owazi ukuthi ngabe senilusizi kangakanani. Lesi sijeziso nesahlulelo sinilethe namuhla, futhi silondoloze ukuba khona kwenu. Ukube “benisafundiswa” ngezindlela ezifana “nezoyihlo,” ubani owaziyo ukuthi beniyongena kuliphi izwe! Alikho ikhono eninalo lokuzilawula futhi nizibheke. Kwanele ngabantu abafana nani, ukumane balandele, balalele, futhi bangagxambukeli noma baphazamise ukuze izinhloso Zami zifezeke. Akufanele yini nenze kangcono ekwamukeleni isijeziso nesahlulelo kwanamuhla? Yikuphi okunye eningakhetha kukho? Lapho uPawulu ebona iNkosi uJesu, wayengakakholwa. Kamuva, ngemva kokuba iNkosi uJesu ibethelwe esiphambanweni, wayelazi leli qiniso, kodwa waqhubeka nokushushisa nokuba yisitha. Yilokhu okushiwo ukona ngamabomu, ngenxa yalokho washaywa. Ekuqaleni, wayazi ukuthi kwakuneNkosi phakathi kwamaJuda eyayibizwa ngoJesu, wayekuzwile lokhu. Kamuva, njengoba ayenikeza izintshumayelo ethempelini futhi eshumayela kulo lonke izwe, wamelana noJesu, futhi wayenqaba ngamabomu ukulandela omunye umuntu. Lezi zinto zaba isithiyo esikhulu emsebenzini wangaleso sikhathi. Ngesikhathi uJesu esebenza, uPawulu akashushisanga ngokuqondile futhi wabopha abantu, kodwa wasebenzisa izintshumayelo namazwi ukuze acekele phansi umsebenzi. Kamuva, lapho iNkosi uJesu Kristu isesiphambanweni, waqala ukubopha abafundi, egijima izindawo futhi enza konke ayengakwenza ukuze abahluphe. Kungemva kokuba “ukukhanya” kukhanye phezu kwakhe kuphela lapho avuka khona futhi wazisola kakhulu. Ngemva kokuba eshayiwe, ukugula kwakhe akuzange kumshiye. Ngezinye izikhathi, wayecabanga ukuthi ukuhlupheka kwakhe kudlondlobala kakhulu futhi wayengasakwazi ukukumela. Wayecabanga:[a] “Kwenzekani? Ingabe ngempela ngishayiwe?” Ngakho, engazi nokuthi kwenzekeni, wayephinde athole ukuthi usengcono, bese eqala futhi ukusebenza. Kodwa ukugula akuzange kumshiye, futhi umsebenzi omningi wawenza ngenxa yokugula kwakhe. Kungashiwo ukuthi uJesu wabeka lokhu kugula kuPawulu ngenxa yenkani nokuqhosha kwakhe; kwakuyisijeziso sakhe, kodwa futhi ngenxa yomsebenzi omkhulu kaJesu—uJesu wasebenzisa isiphiwo sikaPawulu emsebenzini Wakhe. Eqinisweni, kwakungeyona inhloso kaJesu ukusindisa uPawulu, kodwa ukumsebenzisa. Nokho, isimo sikaPawulu sasiphikelela kakhulu, futhi ngalokho kwabekwa “iva” kuye. Baningi kini abafana noPawulu, kodwa uma ninaso ngempela isinqumo sokulandela kuze kube sekugcineni, ngeke niphathwe kabi. Ekugcineni, ngesikhathi uPawulu aqeda ngaso umsebenzi wakhe, ukugula kwakungasabonakali kubuhlungu kangako kuye, ngenxa yalokho wakwazi kamuva ukusho la mazwi, “Ngiyiqedile inkambo yami, ngikulwile ukulwa okuhle, futhi ngibekelwe umqhele wokulunga”—okuyinto ayisho ngoba wayengazi. Ngeke sikhulume ngenye into, ake sigxile engxenyeni enhle kuye nencomekayo: Wayenonembeza, futhi ngemva kokuba ukukhanya kukhanye phezu kwakhe wazinikela kuNkulunkulu, wahlupheka ngenxa kaNkulunkulu. Ngokwemvelo, lolu uhlangothi lwakhe oluncomekayo, lawa kwakungamandla akhe. Ngeke sikhulume ngendlela avukela futhi waphikisa ngayo; sizogxila ekukhulumeni ngokuhluzeka komqondo wakhe komuntu ojwayelekile, nokuthi wayezazi yini noma cha. Uma kunalabo abakholelwa yilokho, ngenxa yokuthi wayenamandla, lokhu kufakazela ukuthi wayengumuntu owayebusisiwe, owayekholelwa ukuthi empeleni wayengahlulelwe, nokuthi lawa kwakungamazwi abantu abangenangqondo.